L 154/54 Euroopan unionin virallinen lehti 30.4.2004 FI 
KOMISSION PÄÄTÖS, 
tehty 29 päivänä huhtikuuta 2004, 
päätöksen 2003/324/EY mukauttamisesta turkisel äinten lajinsisäiseen kierrätyskieltoon 
Euroopan parlamentin ja neuvoston asetuksen (EY) N:o 1774/2002 nojalla tehtävän 
poikkeuksen osalta Viron liittymisen johdosta 
(tiedoksiannettu numerolla K(2004) 1632) 
 
(ETA:n kannalta merkityksellinen teksti) 
(2004/434/EY) 
EUROOPAN YHTEISÖJEN KOMISSIO, joka 
ottaa huomioon Tšekin, Viron, Kyproksen, Latv ian, Liettuan, Unkarin, Maltan, Puolan, 
Slovenian ja Slovakian liittymissopimuksen , ja erityisesti sen 2 artiklan 3 kohdan, 
ottaa huomioon Tšekin, Viron, Kyproksen, Latv ian, Liettuan, Unkarin, Maltan, Puolan, 
Slovenian ja Slovakian liittymisasiakirjan, ja erityisesti sen 57 artiklan 1 kohdan, 
sekä katsoo seuraavaa: (1) Tiettyjen säädösten, joiden voimassaolo jatkuu yli 1 päivän toukokuuta 2004 ja joita 
on liittymisen johdosta mukautettava, osalta  tarvittavista mukautuksista ei määrätä 
vuoden 2003 liittymisasiakirjassa tai niistä määrätään, mutta niihin on tehtävä 
lisämukautuksia. Kaikki nämä mukautukset on tehtävä ennen liittymistä, jotta ne 
voisivat tulla voimaan liittymisestä alkaen. 
(2) Liittymisasiakirjan 57 artiklan 2 kohdan mukaan komissio hyväksyy tällaiset 
mukautukset tapauksissa, joissa se on antanut alkuperäisen säädöksen. 
(3) Muiden kuin ihmisravinnoksi tarkoitettuj en eläimistä saatavien sivutuotteiden 
terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksessa (EY) N:o 1774/2002
1 kielletään eläinten ruokinta saman lajin 
eläimistä johdetulla käsitellyllä eläinvalkuaisella. Lisäksi asetuksessa säädetään, että 
poikkeuksia voidaan myöntää turkiseläinten osalta. 
(4) Jäsenvaltiot, jotka saavat käyttää tätä poikke usta, eläimet, joita saa ruokkia saman lajin 
eläimistä johdetulla käsitellyllä eläinval kuaisella, ja säännöt, joita ruokintaan on 
sovellettava, luetellaan komission päätöksessä 2003/324/EY2. 
(5) Viro on hakenut poikkeusta turkiseläinten lajinsisäistä kierrätystä koskevaan kieltoon 
ja toimittanut riittävät tiedot ruokinnan yhteydessä toteutettavista turvatoimista. 
                                                 
1 EYVL L 273, 10.10.2002, s. 1. Asetus sellaisena kuin se on viimeksi muutettuna komission asetuksella 
(EY) N:o 808/2003 (EUVL L 117, 13.5.2003, s. 1). 
2 EUVL L 117, 13.5.2003, s. 37. 
(6) Päätös 2003/324/EY olisi siksi muutettava vastaavasti, 
ON TEHNYT TÄMÄN PÄÄTÖKSEN: 
1 artikla 
Muutetaan päätös 2003/324/EY seuraavasti: 
(1) Korvataan 1 artiklan ensimmäinen kohta seuraavasti: 
”Virolle ja Suomelle myönnetään asetuksen (EY) N:o 1774/2002 22 artiklan 2 kohdan nojalla 
poikkeus, joka koskee seuraavien turkiseläinten ruokkimista saman lajin eläinten ruhoista tai 
ruhonosista johdetulla käsitellyllä eläinvalkuaisella:” 
(2) Korvataan 5 artikla seuraavasti: 
”5 artikla 
Suomen ja Viron on välittömästi toteutettava  tämän päätöksen noudattamiseksi tarvittavat 
toimenpiteet ja julkaistava kyseiset toimenpiteet. Niiden on ilmoitettava tästä komissiolle 
viipymättä.” 
(3) Korvataan 7 artikla seuraavasti: 
”7 artikla 
Tämä päätös on osoitettu Viron tasavallalle ja Suomen tasavallalle.” 
2 artikla 
Tätä päätöstä sovelletaan edellyttäen, että Tšekin, Viron, Kyproksen, Latvian, Liettuan, 
Unkarin, Maltan, Puolan, Slovenian ja Slovakian liittymissopimus tulee voimaan, ja tällöin 
liittymissopimuksen voimaantulopäivästä. 
3 artikla 
Tämä päätös on osoitettu kaikille jäsenvaltioille. Tehty Brysselissä 29 päivänä huhtikuuta 2004. 
 Komission puolesta 
 David BYRNE 
 Komission jäsen